Beleef Jy 'n Middeljare Krisis? - Joy! Digital
Beleef Jy 'n Middeljare Krisis?
–deur Anthony van Tonder
Wat is 'n Middeljarekrisis (MJK)? MJK is 'n emosionele toestand wat by sowel mans as vrouens kan voorkom, gewoonlik om en by 45 jaar. Die nuutste navorsing het egter getoon dat dit selfs vanaf 35 tot en met 50 jaar kan voorkom.
Die onrus of die kommer wat die persoon ervaar, is gewoonlik omdat die besef posvat dat meer as die helfte van sy/haar lewe reeds verby is.
Een van die faktore wat 'n rol speel, is veroudering. Gewoonlik voel die persoon dat hy/sy op daardie ouderdom baie meer moes bereik het. Marc Gerzon het die volgende stelling oor die verstaan van Volwasse Verandering / Metamorfose gemaak:
Wat verklap beslis dat 'n persoon midde-in die MJK is? Hier is 'n paar tekens dat jy/jou eggenoot/'n geliefde dié krisis beleef:
Hy/Sy kies 'n jonger vriend/vriendin
Hy/Sy koop 'n sportmotor
In ernstige gevalle kan dit selfs na selfmoord of alkohol- of dwelmmisbruik lei.
Wat nou van die persoon wat nié 'n sportmotor koop of anders aantrek nie? Miskien is dit nodig dat jy die volgende simptoom-oorsiglysie deurgaan om vas te stel of jy/jou eggenoot/ 'n geliefde moontlik 'n grensgeval is:
Verhoudings, veral met 'n jonger persoon.
Indien jy ongeveer 70% van hierdie lysie kon afmerk, is jy/jou eggenoot/'n geliefde baie beslis in 'n MJK vasgevang.
Hoe sal 'n MJK 'n persoon se gevoelens beïnvloed?
Avontuurlustig en 'n begeerte na iets heeltemal 'anders'
Verwarring oor wie jy is en waarheen jou lewe op pad is
Jy word nie net eendag wakker en besluit dat dit nou die regte tyd vir 'n MJK is nie. Daar is gewoonlik verskeie invloede wat tot die toestand aanleiding gee. Daar is menige omstandighede wat daartoe aanleiding kan gee:
'n Ongelukkige huwelik
Dood van 'n ouer
Mense wat die MJK ervaar, raak soms betrokke by drastiese leefstylveranderinge wat langtermyneffekte kan hê. Indien jy byvoorbeeld dink dat alles jou maat se skuld is, kan jy moontlik betrokke raak by 'n verhouding, selfs 'n vinnige egskeiding verkry, net om later uit te vind die probleem was eintlik maar jyself. Die volgende gevoelens is bewys van die effek wat die MJK op jou het: Emosionele seer
Sommige mans raak heel filosofies oor 'n MJK – maar nie noodwendig wys op 'n Bybelse manier nie! Volgens een anonieme heer: "Mans spandeer hulle twintigs deur glad nie om te gee wie hulle is nie, hul dertigs deur te word wie hulle is, hul veertigs deur te probeer agterkom wie hulle eintlik is en hul vyftigs deur te probeer verander wie hulle werklik is…" Dit is seker waarom hierdie spesifieke meneer sy Mercedes SLK Sport gekoop het, na 'rap'-musiek luister én goue kettings in sy vyftigs dra?
Identifiseer waar jy nie reg optree t.o.v. verhoudings nie. Besluit wat om te doen om dit reg te stel of dit te laat staan
Plaas jou huislike lewe onder die ver­grootglas en besluit op 'n aksieplan om herstel te bring
Jy kan 'n MJK voorkom deur weer op vier groot areas in jou lewe te fokus en dan al jou bekommernisse, vrese, hoop en drome na God toe te bring. Die vier areas is:
Teen die middeljare is die meeste huwelike op hul laagste punt ooit. Die huwelik is vervelig en afgesaag omdat daar nie te veel aandag aan spandeer word nie. Te veel druk by die werk en te veel aktiwiteite met die kinders kan gehaltetyd met mekaar, en om 'n warm huweliksverhouding te bou, verminder. Werk daaraan! 'n Sterk huwelik sal help om 'n MJK te verhoed.
Wie het God jou geskep om te wees? Wat is jou gawes en talente? Word dit in jou loopbaan gebruik en het jou loopbaan 'n dimensie wat 'n goeie invloed op ander mense se lewens het? Om iets vir ander te doen, gaan al hoe belangriker word namate jy ouer word. Jy wil tog sekerlik 'n nalatenskap agterlaat?
Gedurende die MJK het jy stabiliteit nodig. As jy 'n Christen is, volg Christus – selfs al voel Hy vir jou by tye baie ver. Dit voel maar net so omdat jy 'n krisis beleef. Hou aan om met God te praat en Sy Woord te lees. Lees Psalms en laat toe dat God jou hart aanraak. Raak by 'n Bybelstudiegroep betrokke. Teen die middeljare het baie mense maar min ware vriende.
"Kyk, Ek staan by die deur en Ek klop. As jy My stem herken en die deur oopmaak, sal Ek na jou toe ingaan en ons sal die feesete saam geniet. Elkeen wat aanhou oorwin, sal ek toelaat om saam met My op die troon te sit, net soos Ek oorwin het en saam met My Vader op die troon sit." Openbaring 3:20-21.